Guerra das Laranxas

A Guerra das Laranxas é o nome atribuído ao conflito bélico entre Portugal e España (e Francia) en 1801. As accións militares desenvolvéronse tanto na Península como en América Latina e están enmarcadas no conflito entre Francia e Gran Bretaña materializado na Guerra da Segunda Coalición. Desenvolveuse durante 16 días, principalmente na fronteira luso-española á altura de Estremadura, resultando na incorporación de Olivença a España. Pola súa banda, os portugueses do exército norte tentaron sorprender ás forzas españolas do Sur de Galicia, lanzando un ataque contra a fortaleza de Monterrei. Aínda que fracasaron no seu intento, as forzas lusas foron quen de defender a fronteira ante os repetidos ataques españois, retirándose posteriormente a Chaves ao coñecer a noticia da firma dun armisticio. En América do Sur, resultou na expansión das posesións portuguesas no Brasil (Rio Grande do Sul). 

Concluíu cos Tratados de Badaxoz (España-Portugal) e Madrid (Francia-Portugal).

 Notas 

 Véxase tamén 

 Incursión portuguesa no Val de Monterrei (1801)

 Bibliografía 


Categoría:1801
Categoría:Guerras nas que participou España
Categoría:Guerras nas que participou Portugal
Categoría:Guerras do século XIX